পাপুৱা নিউ গিনিত নাৰীৰ অধিকাৰ

দৰিদ্ৰতা, হিংসা, শিক্ষা আৰু স্বাস্থ্যসেৱাৰ সীমিত সুবিধা, আৰু পিতৃতান্ত্ৰিক সাংস্কৃতিক পদ্ধতি, বিশেষকৈ ডাইনী হত্যাৰ বাবে পাপুয়া নিউগিনিত নাৰীৰ অধিকাৰ() অতি বাধাপ্ৰাপ্ত। ইয়াত মহিলাৰ ক্ষেত্ৰত হোৱা হিংসাৰ গোচৰ কমকৈ দাখিল কৰা হয়। ইয়াৰ মূল কাৰণ হৈছে লিংগভিত্তিক হিংসাক সামাজিকভাৱে বৈধতা প্ৰদান কৰা।, Committee on the Elimination of Discrimination against Women, Forty-sixth session, 12–30 July 2010, at 6 হিংসাৰ সন্মুখীন হোৱা মহিলাসকলৰ বাবেও সেৱাৰ অভাৱ। আৰক্ষী বিষয়াৰ দ্বাৰা যৌন নিৰ্যাতনৰ বাতৰি পোৱা গৈছে। মহিলাসকল গ্ৰেপ্তাৰৰ সময়ত আৰু আৰক্ষীৰ জিম্মাত থকাৰ সময়ত যৌন নিৰ্যাতনৰ সন্মুখীন হয়। এই কাণ্ডবোৰ উন্মোচন কৰিবলৈ উচিত নথি-পত্ৰ বা তদন্তৰ অভাৱ। ফলস্বৰূপে অপৰাধীসকলৰ বিৰুদ্ধে গোচৰ চলোৱা বা তেওঁলোকৰ শাস্তি খুব কমেইহে হয়। পাপুয়া নিউগিনি চৰকাৰে এই সমস্যাসমূহৰ বিৰুদ্ধে যুঁজিবলৈ আইন প্ৰণয়ন কৰিছে যদিও সফলতা সীমিত। 

এছিয়া প্ৰশান্ত মহাসাগৰীয় অঞ্চলত মাতৃৰ মৃত্যুৰ হাৰৰ ক্ষেত্ৰত মাতৃৰ মৃত্যুৰ হাৰ দ্বিতীয় সৰ্বাধিক। এক লাখ জীৱিত জন্মৰ ভিতৰত ৯৩০ গৰাকী মাতৃৰে মৃত্যু হয়।, Committee on the Elimination of Discrimination against Women, Forty-sixth session, 12–30 July 2010, at 10 মাতৃৰ মৃত্যুৰ এটা প্ৰধান কাৰণ হ’ল গৰ্ভপাত। দেশখনত গৰ্ভপাত অবৈধ। অৱশ্যে মাতৃৰ জীৱন বিপদাপন্ন হ'লে কথা সুকীয়া। ইয়াৰ ফলত মহিলাসকলে গোপনে গৰ্ভপাতৰ দিশত আগবাঢ়ে, আৰু প্ৰায়ে অসুৰক্ষিত গৰ্ভপাতৰো তেওঁলোক বলি হয়। 

অনুমান কৰা হৈছে যে পাপুৱা নিউগিনিৰ ৬৭% মহিলা ঘৰুৱা নিৰ্যাতনৰ সন্মুখীন হৈছে আৰু ৫০%তকৈ অধিক মহিলা ধৰ্ষণৰ বলি হৈছে। হাইলেণ্ডত এই পৰিমাণ ১০০% লৈ বৃদ্ধি পোৱা বুলি জানিব পৰা গৈছে। অধিক গৱেষণাৰ পৰা দেখা গৈছে যে গৰ্ভাৱস্থাত ৮৬% মহিলাক প্ৰহাৰ কৰা হৈছিল।অধ্যয়নত অনুমান কৰা হৈছে যে ৬০% পুৰুষে দলবদ্ধ ধৰ্ষণত অংশগ্ৰহণ কৰিছে। , Stop Violence Child Fund Australia, at 5. ২০১৪ চনত ৰাষ্ট্ৰসংঘৰ মহিলাসকলে কৰা এক অধ্যয়নত দেখা গৈছে যে ৰাজহুৱা পৰিবহণৰ সুবিধা লাভ কৰাৰ সময়ত ৯০%তকৈ অধিক মহিলা আৰু ছোৱালী কোনো এক ধৰণৰ হিংসাৰ সন্মুখীন হৈছে।, www.asiapacific.unwomen.org.

সুলভ আৰু উপযুক্ত স্বাস্থ্যসেৱাৰ সহজলভ্যতা পাপুৱা নিউগিনিৰ মহিলাসকলৰ বাবে বিশেষকৈ বাহিৰৰ দ্বীপসমূহত থকা মহিলাসকলৰ বাবে এটা গুৰুত্বপূৰ্ণ সমস্যা। প্ৰতিবেদনত দেখা গৈছে যে মহিলাৰ আয়ুস পুৰুষতকৈ কম। অনুমান কৰা হৈছে যে ৫০%তকৈ অলপ বেছি মহিলাই স্বাস্থ্য-কেন্দ্ৰ বা দক্ষ পৰিচাৰিকাৰ সহায়ত সন্তান জন্ম দিয়ে। পৰিসংখ্যা অনুসৰি এক লাখ জীৱিত জন্মৰ ভিতৰত ৯৩০ গৰাকী মাতৃৰে মৃত্যু হয়। মাতৃৰ মৃত্যুৰ এটা প্ৰধান কাৰণ হ’ল গৰ্ভপাত। অবৈধ গৰ্ভপাতৰ বাবে ৭ বছৰৰ কাৰাদণ্ডৰ শাস্তি থাকে।, Committee on the Elimination of Discrimination against Women, Forty-sixth session, 12–30 July 2010, at 10 গৰ্ভপাতক অপৰাধমূলক বুলি গণ্য কৰাৰ ফলত মহিলাসকলে গোপনে আৰু প্ৰায়ে অসুৰক্ষিত গৰ্ভপাত বিচাৰে। এই অবৈধ গৰ্ভপাতে মহিলাৰ স্বাস্থ্য আৰু জীৱনৰ প্ৰতি প্ৰায়ে সংকট কঢ়িয়াই আনে।

তথ্যসূত্ৰ

শ্ৰেণী:দেশভেদে নাৰী